Da politiet blev tilkaldt efter klokken to natten til søndag var ca. 50 mand involveret i forskellige slagsmål ved Havnepladsen. Men i stedet for at skabe ro, fik de tilkaldte betjente endt en stemning imod sig. Ifølge Vagtchef Åge Pedersen, Nordjyllands Politi, begyndte de ophidsede mænd at angribe betjentene ved at kaste sten og flasker imod dem, og det blev nødvendigt, at sætte hunde ind for at standse optøjerne. - De ni mand, der blev anholdt kan nu se frem til en bøde på 3.500 kroner for overtrædelse af ordensbekendtgørelsen, siger Åge Pedersen, vagtchef, Nordjyllands Politi. De 9 mænd tilbragte natten i detentionen enten i Frederikshavn eller Aalborg. De bliver løsladt i løbet af søndagen.

Referat:
Ni mand blev anholdt i Skagen natten til søndag efter voldsom uro ved værtshusene ved Havnepladsen, hvor politiet blev angrebet